شه‌فه‌ق نيوز/ ده‌يان خوه‌ينيشانده‌ر، له‌وه‌رده‌م باره‌گاى نه‌ته‌وه‌يل يه‌كگرتگ له‌ شار هه‌ولێر خوه‌ينيشانداينيگ ريكخستن دژ پرووسه‌يل سه‌ربازێ توركى دژ كوردستان سوريا.
خوه‌ينيشانده‌ره‌يل له‌و خوه‌ينيشانداينه‌ لافيته‌يليگ به‌رزه‌و كردن و له‌تى داواى وسانن ده‌سوه‌جێ زوڵمه‌يل توركى كردن دژ كورده‌يل و داناين مه‌رزيگ ئه‌را ره‌فتاره‌يل ره‌جه‌ب ته‌يب ئه‌ردۆغان سه‌رۆك توركيا دژ كورد له‌ سوريا.
خوه‌ينيشانده‌ره‌يل داوايش له‌ په‌رله‌مان كوردستان كرد هه‌ڵويست وه‌رده‌وام داشتوود دژ ره‌فتاره‌يل توركيا  وه‌ل وسانن بازرگانى وه‌ل ئه‌نقه‌ره‌ جوور جواودانه‌وه‌يگ ئه‌را ئه‌و پرووسه‌يل سه‌ربازێ ك دژ كورده‌يل له‌ سوريا ئه‌نجامى ئه‌ياد.
